বাংলার হয়ে একসময়ে বল হাতে আগুন ঝরাতেন সমর চক্রবর্তী। ময়দান তাঁকে ‘চাকুদা’ নামেই জানত। ২০১৫-র, ১০ ডিসেম্বর তারাদের দেশে পাড়ি জমান তিনি। ক্রিকেটভক্তরা তাঁর প্রয়াণের খবর রাখলেও বঙ্গ ক্রিকেটের নিয়ামক সংস্থা সেই খবর রাখে না।

কপিলের সঙ্গে সমর চক্রবর্তী। 
চলতি মাসের ১২ তারিখ মারা যান বাংলার আর এক প্রাক্তন ক্রিকেটার পিবি দত্ত। তাঁর শোকসভায় উপস্থিত থাকার জন্য সমর চক্রবর্তীকে চিঠি পাঠাল ক্রিকেট অ্যাসোসিয়েশন অফ বেঙ্গল। কিন্তু কেন? সিএবি-কে কি সমরবাবুর প্রয়াণের খবর রাখে না? ‘চাকুদা’র পরিবারের তরফে একটি পোস্ট করা হয়েছে ফেসবুকে। সেখানে লেখা হয়েছে, বিশ্বরূপ দত্ত ছাড়া সিএবি-র কোনও কর্তাই সমরবাবুর প্রয়াণের পরে ফোন করেননি। ক্রিকেটাররা ভুলেও সৌজন্য দেখাতে পারেননি বলে জানানো হয়েছে সমরবাবুর পরিবারের তরফে। শোকসভা তো দূর অস্ত।

এই সেই চিঠি যা পাঠানো হয়েছে সিএবি-র তরফে।
২০১৩-য় সিএবি ময়দানের ‘চাকুদা’কে লাইফটাইম অ্যাচিভমেন্ট পুরস্কার দেয় সিএবি। এত বড় ভুলটা কীভাবে করে ফেলল বঙ্গীয় ক্রিকেটের নিয়ামক সংস্থা, সেটাই তো বড় প্রশ্ন।